NORMES DEL CENTRE

*La millor manera d’aconseguir una bona convivència al centre és que tots els membres coneguin i apliquin les mesures de promoció de la convivència al centre, que es resumeixen en el decàleg de normes de centre. Aquest decàleg pot trobar-se a totes les aules del centre i els professors tutors són els encarregats de recordar-les als seus alumnes en cada inici de curs escolar:*

**1**.- **Arribeu puntuals** a l’institut.

**2**.- Quan comenci la classe **tots els alumnes heu de ser a l’aula**. En cas de canvis d’aula, cal ser-hi abans que no arribi el professor. Només podeu estar-vos a la planta de l’institut on teniu classe.

**3**.- **Porteu sempre el material necessari** per treballar a les classes.

**4**.- **Respecteu en tot moment qualsevol membre de la comunitat educativa** utilitzant les paraules, els gestos i el to adequats.

**5.**- **En cas d’absència d’un professor/a, espereu l’arribada del professor/a de guàrdia**; si no arribés, el delegat anirà a comunicar-ho al professor de guàrdia.

**6**.- **Aneu als lavabos a l’hora d’esbarjo**. En cas excepcional, el professor us lliurarà un permís que heu de presentar als conserges.

**7**.- En acabar les classes, **deixeu l’aula ordenada i neta, les cadires damunt les taules**, apagueu els llums, baixeu les persianes i tanqueu la porta.

**8**.- **Utilitzeu les papereres correctament**, no llenceu res a terra i espereu l’hora d’esbarjo per esmorzar o beure.

**9**.- Recordeu que està **prohibit utilitzar els mòbils, mp3 i altres aparells a l’aula. L’institut no es fa responsable de la pèrdua d’aquests aparells**.

**10**.- **Feu un correcte ús del mobiliari**, els espais i les instal·lacions del centre. **L’institut és de tots**.

**11.**-En el cas de **no poder realitzar un examen en la data fixada** portareu el justificant corresponent i ho comunicareu prèviament al professor o bé en el cas de malaltia les vostres famílies trucaran al centre a primera hora per informar de la situació (i posteriorment portareu el justificant).

**12.**- **No podeu tenir la gorra posada a les classes** ja que es considera una falta de respecte vers els vostres companys i professor.